# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Diwygio Caffael y Gwasanaeth Iechyd Cymru: Ymatebion i’r Ymgynghoriad** |
| **DYDDIAD**  | **15 Ebrill 2024** |
| **GAN** | **Eluned Morgan AS, Ysgrifennydd y Cabinet dros Iechyd a Gofal Cymdeithasol** |

Cafodd Bil Caffael y Gwasanaeth Iechyd (Cymru) ei basio gan y Senedd ym mis Tachwedd 2023 ac fe gafodd y Cydsyniad Brenhinol ar 5 Chwefror.

Yn ystod gwaith craffu'r Senedd ar y Ddeddf, dywedais y byddai Llywodraeth Cymru yn cynnal ymgynghoriad cyhoeddus ar egwyddorion gweithredol cyfundrefn gaffael newydd ar gyfer y gwasanaeth iechyd yng Nghymru.

Gwnaethom ofyn am farn ynghylch a ddylai'r drefn newydd gyd-fynd â newidiadau a gyflwynwyd yn Lloegr dan Gyfundrefn Dethol Darparwyr Llywodraeth y DU, ynteu a ddylai fod yn wahanol. Daeth yr ymgynghoriad i ben ar 23 Chwefror.

Cafwyd cyfanswm o 34 o ymatebion, gan ystod o randdeiliaid. Bydd yr adborth yn llywio'r egwyddorion gweithredol, rheoliadau'r dyfodol a'r canllawiau statudol cysylltiedig a fydd yn sail i'r drefn gaffael newydd ar gyfer y gwasanaeth iechyd yng Nghymru.

Hoffwn ddiolch i bawb a gyfrannodd at yr ymgynghoriad.

Mae crynodeb o’r ymatebion ar gael yn: [Diwygio Caffael yn y Gwasanaeth Iechyd yng Nghymru](https://www.llyw.cymru/caffael-gwasanaethau-iechyd-yng-nghymru)